Studenții UB de la toate nivelurile de studii, invitați să aplice la cursul CIVIS de scurtă durată “Linguistic cultures and communities in Europe: fieldwork, workshops and exhibition”

CIVIS anunță deschiderea înscrierilor pentru programul de scurtă durată cu tema “Linguistic cultures and communities in Europe: fieldwork, workshops and exhibition”, care se va desfășura în format hibrid în perioada martie – iulie 2022. În mod concret, activitatea totală a studenților se va întinde pe aproximativ două săptămâni.
Studenții selectați vor fi sprijiniți printr-un grant de mobilitate care să le acopere costurile deplasării și șederii în Italia. În acest sens, CIVIS pune la dispoziție 20 de burse.
Cursul își propune să fie mai degrabă un proiect de cercetare colaborativ decât un curs în sensul obișnuit al cuvântului. Acesta va include patru seminare online, câte un workshop online pentru fiecare instituție participantă și un festival de final cu toți participanții, care se va desfășura la Roma în perioada 4-9 iulie 2022. Festivalul va include pregătirea unei expoziții și o discuție finală privind rezultate cursurilor.
Principalele subiecte abordate în cadrul cursului “Linguistic cultures and communities in Europe: fieldwork, workshops and exhibition” vizează:
· Biografii lingvistice în cadrul comunităților;
· Identificarea culturilor lingvistice în cadrul ariilor geografice ale participanților în prezent și în trecut;
· Patrimoniu cultural tangibil și intangibil.
Programul de scurtă durată este deschis studenților, masteranzilor și doctoranzilor din cadrul universităților membre CIVIS cu un nivel de limba engleză sau italiană avansat.
Persoanele interesate sunt rugate să trimită un singur document în format PDF care să cuprindă un scurt CV și o scrisoare de motivație, în care să se specifice inclusiv dacă studenții sunt interesați să primească cele 3 credite ECTS care pot fi acordate studenților participanți. 
Termenul-limită pentru trimiterea documentului este 12 martie 2022, iar studenții selectați vor fi notificați în martie 2022.
Mai multe informații pot fi solicitate la adresa nadia.cannata@uniroma1.it.
Evaluarea va fi realizată de către toți profesorii implicați în proiect și se va baza pe analizarea proiectelor propuse de studenți. 
Detalii despre programul “Linguistic cultures and communities in Europe: fieldwork, workshops and exhibition” sunt disponibile pe pagina CIVIS, aici.

[bookmark: _GoBack]Universitatea Civică Europeană CIVIS este o alianță academică ce reunește nouă dintre cele mai importante universități din Europa: Aix-Marseille Université, National and Kapodistrian University of Athens, Universitatea din București, Université Libre de Bruxelles, Universidad Autónoma de Madrid, Sapienza Università di Roma, Stockholm University, Eberhard Karls Universität Tübingen, University of Glasgow și Universitatea Paris Lodron din Salzburg. CIVIS reunește o comunitate de aproximativ 470.000 de studenți și 58.000 de angajați, dintre care peste 35.000 sunt cadre universitare și cercetători.
